રિયલ એસ્ટેટ એજન્ટ પરેશ સાવલાએ આગળની માહિતી આપતાં કહ્યું હતું કે ‘લોકોની સહાય લઈને અમે તરત જ રેખાને બીજી રિક્ષામાં નજીકની શ્રદ્ધા હૉસ્પિટલમાં લઈ ગયા હતા. ત્યારે તેના મોઢામાંથી ફીણ નીકળવા લાગ્યાં હતાં, પણ શ્વાસ ચાલતો હતો. તેના ગળામાંથી કણસવાનો અવાજ આવતો હતો. તેને માથામાં જમણી બાજુ માર લાગ્યો હતો, પરંતુ સહેજ પણ લોહી નીકળ્યું નહોતું. જેવા અમે હૉસ્પિટલમાં લઈ ગયા કે તરત જ ત્યાંના ડૉકટરે તેને તપાસીને મૃત જાહેર કરી હતી. મૃત્યુ થયું હોય એવા તેના ચહેરા પર સહેજ પણ ભાવ નહોતા. મુલુંડથી તેને ઘાટકોપરની રાજાવાડી હૉસ્પિટલમાં પોસ્ટમૉર્ટમ માટે લઈ ગયા હતા. ત્યાં મૃત્યુનું કારણ માથામાં માર લાગવાથી બ્રૅઇન-હૅમરેજ થયું હોવાનું ડૉક્ટરે જણાવ્યું હતું.’